Dunkerquen evakuointi

**Dunkerquen evakuointi**, koodinimeltään **operaatio Dynamo**, oli liittoutuneiden toisessa maailmansodassa 26. toukokuuta – 4. kesäkuuta 1940 suorittama evakuointioperaatio, jossa Dunkerquen () rannalta Ranskasta kuljetettiin kaikkiaan yli 338&nbsp;226 sotilasta Englannin kanaalin yli Isoon-Britanniaan.

Evakuointi oli osa 10. toukokuuta alkanutta taistelua Ranskasta, jossa Adolf Hitlerin johtama Saksa panssarijoukkoineen oli nopeasti saanut liittoutuneista yliotteen. Brittiläis-ranskalaiset joukot olivat joutuneet saksalaisten piirittämiksi Dunkerquen taistelussa. Yhdistyneen kuningaskunnan pääministeri Winston Churchill kutsui saarroksiin joutumista pahimmaksi sotilaalliseksi tappioksi vuosisatoihin.

Jo ennen varsinaista operaatiota oli 26. toukokuuta 1940 kello 24 mennessä siirretty 27&nbsp;936. Aikaisemmin siirrettyjen ja operaation yhteydessä siirrettyjen kokonaismäärä oli 366&nbsp;162, mistä liittolaisia oli 139&nbsp;911. Kokonaisevakuointi avorannoilta koski 98&nbsp;671 sotilasta. Muut evakuoitiin aallonmurtajilta ja satamista.

## Tausta

Saksalaiset käynnistivät 10. toukokuuta hyökkäyksen Alankomaita, Belgiaa ja Ranskaa vastaan. Sen seurauksena noin 400&nbsp;000 liittoutuneiden sotilasta jäi saarroksiin Dunkerquen alueelle Saksan 2. panssaridivisioonan päästyä Englannin kanaalin rannikolle Abbevillessä.

### Panssarijoukkojen pysäytyskäsky
Motti kiristyi nopeasti, kunnes Adolf Hitler määräsi 24. toukokuuta panssarit pysähtymään. Panssarivaunut olivat vain noin 25 kilometrin päässä Dunkerquesta, mutta kenraalieversti Gerd von Rundstedtin ehdotuksesta panssarijoukot jätettiin lepäämään, jotta ne voisivat pian jatkaa Ranskan valtausta etelässä. Lisäksi ilmavoimien ylipäällikkö Hermann Göring vakuutti ilmavoimien riittävän tuhoamaan piiritetyn vihollisen. Huono sää ja Britannian ilmavoimat vaikeuttivat kuitenkin merkittävästi Saksan ilmavoimien toimintaa. Hitler kumosi pysäytyskäskyn 26. toukokuuta estääkseen evakuoinnin, mutta kahden päivän viive osoittautui ratkaisevan pitkäksi ja mahdollisti Britannian siirtoarmeijan evakuoimisen Englantiin.

## Tapahtumat

Ensimmäisenä päivänä saatiin evakuoitua vain 7&nbsp;000 liittoutuneiden sotilasta, mutta yhdeksäntenä päivänä eli kesäkuun 4. päivään mennessä jo yli 338&nbsp;000 sotilasta oli saatu pelastetuksi 860 aluksella, joiden joukossa oli jopa aivan pieniä huviveneitä ja kalastusveneitä.

Kommodori Stephen Wentworth Roskillin kirjasarjansa *The War at Sea, 1939–1945* ensimmäisessä osassa esittämän mukaan yhteensä 848 brittiläistä ja liittoutuneiden alusta osallistui evakuointiin. Yhdistyneen kuningaskunnan sotaministeriön kuljetusosaston mukaan aluksia oli 1&nbsp;040, missä ei ole mainittu ranskalaisten osuutta täysin. Richard Collier pääsi vuonna 1961 julkaistussa teoksessaan *The Sands of Dunkirk* alustavaan tarkentamattomaan määrään 1&nbsp;210 kaikkien osalta, mikä lienee vähäinen.

Samalla liittoutuneiden sotalaivat ja Yhdistyneen kuningaskunnan ilmavoimat pitivät saksalaista jalkaväkeä ja Luftwaffea loitolla. Myös kaksi ranskalaista divisioonaa jäi suojelemaan evakuointia, mutta joutui pian vangiksi. 

Eniten joukkoja evakuoitiin 30.–31. toukokuuta (68&nbsp;014 sotilasta) sekä 1. kesäkuuta (64&nbsp;429 sotilasta). Rannoilta evakuoitiin sumuisena toukokuun 30:ntena 29&nbsp;512 miestä. Satamista evakuoitiin eniten 1. kesäkuuta, kun kenraalimajuri Wolfram von Richthofenin komentamien Saksan ilmavoimien hyökkäys oli kovimmillaan, 47&nbsp;081.

## Tappiot
Vaikka operaatiossa onnistuttiin pelastamaan suurin osa mottiin jääneistä liittoutuneiden joukoista, noin 40&nbsp;000 jäi saksalaisten vangiksi, suurin osa heistä ranskalaisia. Lisäksi vetäytyvien joukkojen oli hylättävä paljon varusteita, kuten kypäriä, sekä kaikki raskas kalusto ja ajoneuvot. 

### Kuninkaallinen laivasto ja Ranskan laivasto
Kuninkaallinen laivasto menetti kuusi hävittäjää: *[[HMS Grafton (H89)|HMS Grafton]]*, *[[HMS Grenade (H86)|HMS Grenade]]*, *[[HMS Wakeful (H88)|HMS Wakeful]]*, *[[HMS Basilisk (H11)|HMS Basilisk]]*, *[[HMS Havant (H32)|HMS Havant]]* ja *[[HMS Keith]]*. Ranskan laivasto menetti kolme hävittäjää: *[[FS Bourrasque (1925)|Bourrasque]]*, *[[FS Siroco (1925)|Siroco]]* ja *[[Foudroyant (1929)|Foudroyant]]*. Näiden lisäksi 19 hävittäjää vaurioitui.

### Matkustaja-alukset ja Yhdistyneen kuningaskunnan kauppalaivasto
Evakuointiin osallistuneista matkustaja-aluksista kahdeksan upposi ja yhdeksän vaurioitui. Siviilialuksilla ja kauppalaivoilla kuoli 125 ja haavoittui 81. Roskill ilmoittaa 848 laivasta menetetyiksi 235 suorassa vihollisten toiminnassa ja muista syistä. Yhdistyneen kuningaskunnan sotaministeriön mukaan tappiot olisivat olleet vain 121 alusta. 

### Ilmavoimat
Ilman Kuninkaallisten ilmavoimien tukea liittoutuneiden tappiot olisivat olleet vielä suurempia, eikä operaatio olisi todennäköisesti edes onnistunut. Ilmavoimien evakuointia tukeneista 32 laivueesta puolet, 16, oli samanaikaisesti jatkuvasti mukana. Ne ilmoittivat lentäneensä yhdeksässä vuorokaudessa 4&nbsp;822 tuntia 101 sotalennolla ja tuhonneensa 265 vihollisen lentokonetta. Laivasto ilmoitti tuhonneensa 35 ja vaurioittaneensa pahasti 21 vihollisen lentokonetta. Ilmavoimilla oli 30. toukokuuta Etelä-Englannissa korjauksia vaatimattomia nousukuntoisia lentokoneita enää 283 ja niihin 362 taistelulentäjää. Ilmavoimien kokonaistappioiksi laskettiin 177 lentokonetta yhdeksässä vuorokaudessa, joista 106 oli hävittäjiä.

Saksan ilmavoimien osalta majuri Lionel Ellis ilmoittaa teoksessaan *The War in France and Flanders, 1939–1940* tuhoutuneeksi tai vaurioituneeksi 240 lentokonetta yhdeksässä vuorokaudessa. Eteläafrikkalainen David Divine ilmoittaa kirjassaan *The Nine Days of Dunkirk* vaurioituneiden tai tuhoutuneiden määräksi vain 156. Luftwaffen oma sisäiseen käyttöön tarkoitettu tappioluettelo antaa lentäjien kaatuneiden ja kadonneiden yhteismääräksi 727 kymmenen päivän aikana 21. toukokuuta ennen operaatiota ja 31. toukokuuta saakka 727, mistä voidaan arvioida, että operaation yhdeksän päivän aikana myös lentokonetappiot olisivat olleet suuret.

## Seuraukset
Dunkerquen onnistuneen evakuoinnin seurauksena englantilaisten taistelumotivaatio nousi selvästi. 4. kesäkuuta Winston Churchill puhui parlamentin alahuoneelle vannoen muun muassa seuraavasti:

Historoitsija Ian Kershaw’n mukaan Iso-Britannia olisi todennäköisesti alkanut neuvotella Saksan kanssa rauhasta, jos siirtoarmeija olisi menetetty.

## Evakuointialusten yhdistys
Vuonna 1966 perustettiin Association of Dunkirk Little Ships vaalimaan evakuoinnin ja siihen osallistuneiden pienten alusten muistoa. Lukuisia evakuointiin osallistuneita aluksia on säilynyt ja kunnostettu. Evakuoinnin muistoksi yhdistys tekee joka vuosi purjehduksen Dunkerque'iin. Kenties tunnetuin aluksista on *[[RMS Titanic]]in* kakkosupseeri Charles Lightollerin *Sundowner*, jota Lightoller itse kipparoi evakuoinnissa.

## Katso myös
* Operaatio Ariel eli Englannin kanaalin ja Biskajanlahden satamien evakuointi, jolloin Englantiin siirrettiin 191&nbsp;870 sotilasta 
* Operaatio Cycle eli Le Havren evakuointi, jolloin Englantiin siirrettiin 11&nbsp;000 sotilasta

## Lähteet
* 
* 
* 
* 

### Viitteet

## Aiheesta muualla

* Rickard, J. (16 February 2008), *[http://www.historyofwar.org/articles/operation_dynamo.html Operation Dynamo, the evacuation from Dunkirk, 27 May – 4 June 1940]*